Diari Oficial de la Generalitat Valenciana


Sumari del DOGV 6880, del 11-10-2012 (2012/9136)

RESOLUCIÓ d'1 d'octubre de 2012, de la directora de l'Agència Valenciana de Mobilitat, per la qual es convoquen ajudes per a l'adquisició de taxis adaptats a persones amb discapacitat en l'Area de Prestació Conjunta de València.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6880

Data del DOGV
:   11-10-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/9136


Data del document
:   01-10-2012

Organisme emissor
:   Agència Valenciana de Mobilitat

Tipus de document
:   Resolució

Descriptors 

:   * ajuda pública

RESOLUCIÓ d'1 d'octubre de 2012, de la directora de l'Agència Valenciana de Mobilitat, per la qual es convoquen ajudes per a l'adquisició de taxis adaptats a persones amb discapacitat en l'Area de Prestació Conjunta de València. [2012/9136]  
L'Agència Valenciana de Mobilitat va subscriure un conveni amb l'Institut de Majors i Servicis Socials (IMSERSO) i la Fundació ONCE per a la cooperació i inclusió social de persones amb discapacitat.  
  
La finalitat del conveni és el desenrotllament d'actuacions dirigides a potenciar el servici de transport en taxi en l'Àrea de Prestació Conjunta de València, per mitjà de la incorporació de dos vehicles accessibles a persones amb discapacitat.  
Les ajudes convocades complixen els requisits de la política europea de la competència en acollir-se al règim d'exempció de mínims de les empreses que operen en el sector del transport per carretera, previst en el Reglament (CE) número 1998/2006, de la Comissió de 15 de desembre de 2006, relatiu a l'aplicació dels articles 87 i 88 del Tractat CE a les ajudes de minimis (DOCE L 379/5, de 28 de desembre de 2006).  
  
Per tot això, i fent ús de les atribucions conferides per l'article 23 dels Estatuts de l'Agència Valenciana de Mobilitat, resolc:  
  
Primer. Objecte de la convocatòria  
És objecte de la present convocatòria atorgar ajudes econòmiques per a l'adquisició de vehicles d'autotaxi adaptats al transport de persones amb discapacitat, adscrits a l'Àrea de Prestació Conjunta de València, que substituïsquen a vehicles no adaptats en el marc del conveni de col·laboració que per a tal finalitat té subscrit l'Agència Valenciana de Mobilitat amb l'Institut de Majors i Servicis Socials (IMSERSO), i la Fundació ONCE per a la inclusió social de persones amb discapacitat.  
  
  
Segon. Beneficiaris  
Podran ser beneficiaris d'estes ajudes els titulars d'autoritzacions de taxi en l'Àrea de Prestació Conjunta de València que adquirisquen un vehicle adaptat a persones amb discapacitat per a substituir un vehicle no adaptat.  
  
Tercer. Quantia de l'ajuda i pagaments  
Les persones beneficiàries percebran una ajuda de 10.000 euros, el pagament de la qual es farà efectiu al beneficiari després d'haver aportat este la justificació suficient i després de l'emissió del corresponent informe d'avaluació de qualitat positiu emés per l'ONCE.  
  
Quart. Requisits  
1. Els que sol·liciten ser beneficiaris de les ajudes hauran de reunir els següents requisits així com aportar la documentació a què es referix l'apartat quint d'esta convocatòria:  
a) Estar al corrent en el compliment de les obligacions tributàries i de la Seguretat Social.  
b) No tindre embargada l'autorització.  
c) No tindre pendent de pagament cap sanció imposada per infracció de la legislació en matèria de transport.  
d) Les persones beneficiàries de les ajudes estaran obligats al compliment dels requeriments que amb caràcter general s'assenyalen en l'article 14 de la Llei 38/2003, de 17 de novembre, General de Subvencions.  
2. Les condicions tècniques dels vehicles s'acomodaran a les exigències definides pel Centre Estatal d'Autonomia Personal i Ajudes Tècniques (CEAPAT).  
  
Quint. Sol·licituds, documentació i terminis  
1. Les sol·licituds d'ajuda s'efectuaran per mitjà d'instància formalitzada d'acord amb el model de formulari posat a disposició dels sol·licitants en el registre d'entrada de l'Agència Valenciana de Mobilitat (AVM). També estarà disponible per a la seua descàrrega en la pàgina web .  
2. Les sol·licituds d'ajuda podran presentar-se durant els deu dies següents als de la publicació d'esta convocatòria en el Diari Oficial de la Comunitat Valenciana, en el registre d'entrada de l'AVM, ja siga directament, o bé en qualsevol de les formes establides en l'article 1 del Decret 130/1998, de 8 de setembre, del Consell de la Generalitat.  
  
3. La sol·licitud anirà acompanyada dels documents següents:  
a) Còpia compulsada del permís de circulació del vehicle que es pretén substituir.  
b) Còpia compulsada de la targeta d'inspecció tècnica del vehicle que es pretén substituir.  
c) Còpia compulsada de l'autorització vigent de taxi.  
d) Acreditació de trobar-se al corrent en el compliment de les obligacions tributàries i de la Seguretat Social. A este efecte, el sol·licitant podrà autoritzar expressament l'AVM a demanar davant dels òrgans competents les dades expressives d'estar al corrent en el compliment de les obligacions tributàries i davant de la Seguretat Social. Per a això haurà de marcar la casella corresponent en la sol·licitud d'ajudes.  
e) Declaració responsable dels compromisos següents:  
- Mantindre el taxi accessible durant, almenys, huit anys, podent prolongar el servici de forma indefinida.  
- Atendre, de forma preferent, les telefonades de les persones greument afectades en la seua mobilitat i usuaris de cadira de rodes.  
- Estar integrat en la mateixa emissora o radiotelèfon que la resta de taxis adaptats de l'Àrea de Prestació Conjunta de València, a fi de facilitar la qualitat del servici.  
- Acreditar no haver realitzat la compra del vehicle amb anterioritat a la decisió aprovatòria de la concessió de l'ajuda econòmica concedida per la Comissió de Seguiment del Conveni d'Accessibilitat Universal.  
  
- Tindre cura en tot moment del perfecte funcionament tècnic i mecànic del vehicle, així com la seua aparença externa.  
Els compromisos i declaracions responsables descrits anteriorment s'entendran subscrits expressament per mitjà del compliment del model de formulari posat a disposició dels sol·licitants en el Registre d'Entrada de l'AVM i en la seua pàgina web.  
  
Sext. Forma d'adjudicar les ajudes  
En el cas que s'admeten més de dos sol·licituds, es procedirà a un sorteig a fi de determinar els dos beneficiaris de les ajudes. El sorteig serà efectuat per la comissió d'avaluació a què es referix el punt set. El dia, hora i lloc del mateix serà comunicat prèviament als sol·licitants.  
  
  
Sèptim. Òrgans competents per a l'ordenació, instrucció i resolució de l'expedient  
1. L'òrgan competent per a l'ordenació i instrucció de l'expedient és la secció del taxi de l'AVM, corresponent la proposta de resolució a una Comissió d'Avaluació que estarà integrada pels membres següents:  
  
President: F. José Moltó Orduña, cap de l'Àrea economicoadministrativa de l'AVM.  
Secretària: Elena Gil Valdés, assessora jurídica de l'AVM.  
Vocal: Adela Juan Navarro, assessora jurídica de l'AVM.  
2. L'òrgan competent per a adoptar la resolució d'adjudicació és la directora de l'AVM.  
3. Silenci administratiu. Transcorregut el termini de sis mesos comptats des de la presentació de la sol·licitud sense que haja recaigut una resolució expressa, s'entendrà que és desestimatòria de la concessió de l'ajuda.  
  
Octau. Justificació del gasto  
Una vegada notificades les resolucions d'atorgament de les ajudes i previ al cobrament d'estes, els beneficiaris hauran d'aportar:  
- Còpia de la factura de compra del vehicle.  
- Còpia de la factura de transformació del vehicle.  
- Còpia de la conformitat de la Inspecció Tècnica de Vehicles (ITV).  
- Certificat de l'empresa transformadora que la transformació del vehicle complix la Norma UNE 26353.  
  
Nové. Recursos  
La present convocatòria i tots els actes administratius que se'n deriven podran ser impugnats en els casos i en la forma establida en l'article 4.5 dels Estatuts de l'AVM, aprovats per Acord del Consell de la Generalitat, de 5 d'octubre de 2001 i en els articles 107 i següents de la Llei de Règim Jurídic de les Administracions Públiques i del Procediment Administratiu Comú. Tot això sense perjuí que puguen exercitar-se qualssevol altres recursos que s'estimen oportuns.  
  
  
Burjassot, 1 d'octubre de 2012.- La directora: Mar Martínez Aparicio.